“Forsaj” yulduzi Dueyn Jonson, Alek Bolduin bilan bog‘liq fojiadan keyin suratga olish jarayonida haqiqiy quroldan foydalanmaslikka qaror qildi

Gollivud yulduzi Dueyn Jonson boshqa hech qachon suratga olish maydonchasida haqiqiy o‘q otadigan quroldan foydalanmasligini ma’lum qildi. Bu haqda Sky News xabar berdi, deb yozadi “Korrespondent.net”.

Aktyor bunday qarorga Alek Bolduinning suratga olish jarayonida Galina Xatchinsni bilmasdan otib qo‘yganidan keyin kelgan. “Seven Bucks Productions kinokompaniyasi nomidan aytishim mumkinki, biz endi hech qachon televizion shou yoki filmda haqiqiy quroldan foydalanmaymiz”, — degan u.
Shuningdek, aktyor uning ishtirokidagi suratga olish jarayonlarida rezina to‘pponchadan foydalanilishini qo‘shimcha qilgan. Qayd qilinishicha, Gollivud kinooperatorlarining 214 nafari tomonidan suratga olish maydonchasida o‘q otuvchi quroldan foydalanishga taqiq qo‘yilgan.
Eslatib o‘tamiz, Alek Bolduin suratga olish maydonchasida ikki hamkasbini otib qo‘ygani haqida xabar berilgandi. Operator vafot etgan, rejissorning esa ahvoli og‘ir bo‘lgan. Keyinroq aktyor hamkasbining o‘limi bilan bog‘liq hodisaga ilk bor izoh bergan. Ko‘p o‘tmay Donald Trampning o‘g‘li “Qurol odamlarni o‘ldirmaydi, ularni Alek Bolduin o‘ldiradi” yozuvi tushirilgan kiyimlarni sotuvga chiqargan.